Lav et referat af nedenstående tekst:

Tekst:
Det viser en ny rapport konsulentfirmaet LG Insight har lavet for Social- og integrationsministeriet. Rapporten "Tværfaglige Integrationsindsatser", der netop er offentliggjort, giver et overblik over de 12 deltagende kommuners forskellige erfaringer og løsningsmodeller, samt en let tilgængelig beskrivelse af, hvordan man som kommune kan arbejde med det tværfaglige samarbejde trin for trin. - Vellykket integration kræver en fælles indsats. Den nye rapport viser, at det giver resultater, når kommunerne samarbejder på tværs og giver deres nyankomne borgere en sammenhængende integrationsindsats, siger social- og integrationsminister Karen Hækkerup. Tidligere gik tingene ofte i hårdknude, når det handlede om at hjælpe integrationsfamilier. Blandt andet fordi flere myndigheder og endnu flere fagpersoner var tilknyttet de samme familier. Men et forsøg med at koordinere hjælpen har været en gevinst for både borgere og myndigheder. Og det er sket i blandt andet Frederikshavn. Her oplever borgerne større kvalitet og sammenhæng i indsatsen.

Referat:
Frederikshavn Kommune er én blandt 12 kommuner, der har haft stor gavn af at koordinere integrationsindsatsen i kommunen.